De tre oprykkere er for længst fundet, men der var stadig spænding om hvem der ville slutte på 1. divisions fjerdeplads. Den ære fik Vendsyssel FF, og det er måske et plaster på såret efter at holdet, der ellers lå lunt i svinget til oprykning, missede selv samme. På udebane slog holdet nemlig FC Helsingør 2-0 og Vendsyssel-spillerne kunne derfor lade sejrssangen lyde for femte gang på seks runder. De to mål blev scoret af henholdsvis Meinhard Olsen og Christian Overby.

Opsummering:
For anden sæson i træk sluttede Vendsyssel FF på en fjerdeplads i 1. division.